आयुष
आयुष मंत्रालय और जाने-माने योग संस्थान ऑनलाइन आयोजन “कोविड-19 महामारी के बीच योग से बेहतर स्वास्थ्य” के लिए एक साथ आए
("एकता और बेहतर स्वास्थ्य के लिए योग-2021” के सहयोगपूर्ण प्रयास के अंतर्गत जारी प्रयास के तहत आयुष मंत्रालय देश के जाने-माने योग संस्थानों के सहयोग से देश के नागरिकों को उनके अपने घरों पर ही योग के माध्यम से स्वास्थ्य का लाभ उपलब्ध करने के लिए वर्चुअल माध्यम से 25 अप्रैल, 2021 को एक कार्यक्रम का आयोजन कर रहा है। आयोजन का शीर्षक है "कोविड-19 महामारी के बीच बेहतर स्वास्थ्य के लिए योग"।
कोविड-19 महामारी के बीच लोगों के शारीरिक और मानसिक स्वास्थ्य को लेकर चुनौतियाँ बढ़ती जा रही हैं। इस अप्रत्याशित समय में योग बहुस्तरीय स्वास्थ्य लाभ का एक माध्यम बनकर उभरा है और यह लोग स्वास्थ्य को बेहतर करने के सुलभ उपाय उपलब्ध कराने में मददगार साबित हो रहा है। योग की तनाव मुक्त करने की क्षमता और स्वास्थ्य लाभ उपलब्ध कराने की क्षमता दिन प्रतिदिन के जीवन में संतुलन का लक्ष्य पाने की दिशा में एक लंबा रास्ता तय करना है, इस क्रम में 25 अप्रैल, 2021 को एक विशेष आयोजन में यह संदेश बड़े पैमाने पर प्रसारित किया जाएगा। आयोजन का सीधा प्रसारण आयुष मंत्रालय के आधिकारिक फेसबुक पेज  और यूट्यूब के लिंक https://youtube.com/c/MinistryofAYUSHofficial) पर उपलब्ध रहेगा। इस आयोजन में कोविड महामारी से बचाव के लिए मोरारजी देसाई राष्ट्रीय योग संस्थान  द्वारा विकसित किया गया योग प्रोटोकॉल एक महत्वपूर्ण अंश होगा। यह सेगमेंट ऊपर दिए गए आधिकारिक सोशल मीडिया हैंडल्स पर सुबह 8:00 बजे से उपलब्ध होगा। इसके अलावा कोविड-19 पर शाम 5:00 बजे एक विशेष वेबिनार का आयोजन किया जाएगा जिसमें जाने माने योग विशेषज्ञ अपनी बात रखेंगे। इस आयोजन में रक्षा राज्य मंत्री श्री श्रीपद नायक तथा आयुष मंत्रालय में सचिव वैद्य राजेश कटोच और एमडीएनआईवाई के निदेशक डॉक्टर आईवी बासवरद्दी के संदेश भी होंगे। इस आयोजन में योग ऋषि स्वामी रामदेव, स्वामी विवेकानंद योग अनुसंधान संस्थान , बंगलुरु के कुलपति डॉ एचआर नगेंद्र और श्री रामचंद्र मिशन के अध्यक्ष श्री कमलेश पटेल  की गरिमामय उपस्थिति रहेगी।
निरंतर योगाभ्यास से स्वास्थ्य को बेहतर करने में मदद मिलती है और प्राकृतिक रूप से प्रतिरक्षण शक्ति बढ़ती है। उपयुक्त विधि से योग अभ्यास करने से चयापचय बेहतर होता है, रक्त संचार उपयुक्त ढंग से होता है और विभिन्न स्वास्थ्य संबंधी समस्याओं, हृदय संबंधी समस्याओं और मधुमेह इत्यादि समस्याओं से लोगों को मुक्ति मिलती है। योग अवसाद, तनाव, चिंता, भय, कुंठा जैसे लोगों के मानसिक समस्याओं से भी मुक्ति दिलाता है और मानसिक स्वास्थ्य को व्यवस्थित करता है, जो आज की महामारी के बीच बड़ी चुनौती बनकर उभरा है। अंतरराष्ट्रीय योग दिवस 2021, 21 जून को आयोजित किया जाएगा। आगामी योग दिवस से पूर्व आम लोगों के दैनिक जीवन में योग के विचार को अंकुरित करने का यह सही समय है। "एकता और बेहतरी के लिए योग-2021" कार्यक्रम का यह छठा सप्ताह है जिसे आरंभ करने का उद्देश्य लोगों को इस पहल के माध्यम से दैनिक आयोजन के माध्यम से बेहतर स्वास्थ्य के लिए प्रेरित करना है।
आगामी अंतरराष्ट्रीय योग दिवस-2021 के पहले की तैयारी से जुड़ी गतिविधियों के क्रम में वर्तमान महामारी को देखते हुए सभी आयोजन ऑनलाइन और वर्चुअल माध्यम से किए जा रहे हैं, जो आम लोगों को उनके अपने घरों पर रह कर योग के बेहतर अभ्यास की कला सीखने के लिए विशेषज्ञों का परामर्श उपलब्ध करा रहे हैं। आगामी अंतरराष्ट्रीय योग दिवस के संदर्भ में विभिन्न संबंधित पक्ष लोगों के बीच योग के महत्व और बेहतर स्वास्थ्य में योगदान के संबंध में लोगों को प्रेरित और प्रोत्साहित करने तथा सामान्य योग नियमों का पालन करते हुए अपने परिवार के सदस्यों के साथ घरों से अंतरराष्ट्रीय योग दिवस 2021 मनाने हेतु संदेश और जागरूकता प्रचारित करने में जुटे हैं। इसी क्रम में "योग के साथ रहे, घर पर रहें" संदेश प्रसारित किया जा रहा है। आयुष मंत्रालय की वेबसाइट और सोशल मीडिया मंच पर उपलब्ध योग से जुड़े नियमों का योग प्रशिक्षकों द्वारा अभिनव तरीकों से उपयोग किया जा रहा है और नागरिकों को अपने घरों से योग सीखने तथा योग अभ्यास करने के लिए इन नियमों का इस्तेमाल किया जा रहा है।
"एकता और बेहतर स्वास्थ्य के लिए योग" के 100 दिवसीय कार्यक्रम का शुभारंभ 14 मार्च, 2021 को एक वर्चुअल आयोजन में राष्ट्रपति श्री रामनाथ कोविंद द्वारा किया गया था। इस कार्यक्रम का संबंध आगामी अंतर्राष्ट्रीय योग दिवस से है जिसका समापन अंतरराष्ट्रीय योग दिवस के अवसर पर होगा। इस पहल को आयुष मंत्रालय मदद कर रहा है और इस सहयोग पूर्ण कार्यक्रम में श्री राम चंद्र मिशन, स्वामी विवेकानंद योग अनुसंधान संस्थान और पतंजलि योगपीठ की साझेदारी है। इस पहल के तहत पारंपरिक और मान्यता प्राप्त विद्यालयों को एकजुट करने का प्रयास किया गया ताकि स्वस्थ जीवन शैली को प्रोत्साहित करने के लिए 100 दिवसीय योग शृंखला का शुभारंभ किया जा सके। इस पहल के अंतर्गत सभी गतिविधियां विश्व स्तर पर विभिन्न भाषाओं में वर्चुअल माध्यम से आयोजित की जा रही हैं। एकता और बेहतर स्वास्थ्य के लिए योग कार्यक्रम में अब तक 144 देशों से नामांकन प्राप्त हुए हैं और दिन प्रतिदिन नामांकनों की संख्या बढ़ रही है। इस कार्यक्रम के अंतर्गत प्रतिदिन योग सत्रों का आयोजन किया जाता है और योग के सभी रूपों के संबंध में विज्ञान तथा ज्ञान पर विविध व्याख्यान आयोजित किए जाते हैं। इस पहल के अंतर्गत इतिहास, औषधि, मनोविज्ञान, अनुसंधान, प्रबंधन, शिक्षा, भाषा और मानव विज्ञान तथा खेल इत्यादि क्षेत्रों से जुड़े 50 से अधिक विशेषज्ञ भाग ले रहे हैं।
कोविड-19 महामारी से मुकाबले में योग लोगों के लिए एक महत्वपूर्ण विकल्प बनकर उभर सकता है और इसमें विश्व के कोने-कोने तक पहुँचने की क्षमता है। अंतर्राष्ट्रीय योग दिवस-2021 लोगों को समूहिक भावना से योग को अपनाने के लिए और इसका अंग बनने के लिए प्रेरित करेगा।
एमजी /एएम/ डीटी